सेंसेक्स टुडे | शेयर बाजार: मिलीजुली शुरुआत, टाटा मोटर्स 2.5% चढ़ा | ET Hindi
ईटी हिंदी›मार्केट›शेयर बाजार›सेंसेक्स टुडे | शेयर बाजार: मिलीजुली शुरुआत, टाटा मोटर्स 2.5% चढ़ा
Updated: Aug 28, 2019, 10.17 AM IST
शुरुआती आधे घंटे में प्रमुख सूचकांक लाल और हरे निशान के बीच झूलते नजर आए. मूडीज के बयान से दलाल पथ की कारोबारी धारणा नरम हुई है.
नई दिल्ली: बुधवार को घरेलू शेयर बाजारों का मिजाज मिलाजुला नजर आया. शुरुआती आधे घंटे में प्रमुख सूचकांक लाल और हरे निशान के बीच झूलते नजर आए. भारतीय बाजारों को अमेरिकी और वैश्विक बाजारों का सपोर्ट नहीं मिला. मूडीज के बयान से दलाल पथ की कारोबारी धारणा नरम हुई है.
मूडीज ने कहा कि वित्त मंत्री निर्मला सीतारमण के कदम कारोबारी विश्वास और कंज्यूमर सेंटिमेंट में सुधार लाने के लिए नाकाफी हैं. मूडीज ने घरेलू और वैश्विक कारणों से पैदा होने वाली अस्थिरता का हवाला देते हुए वित्त वर्ष 2019-20 के लिए भारत की विकास दर को 6.4 फीसदी तक घटा दिया है.
सुबह 9.30 बजे, बीएसई सेंसेक्स 9.15 अंक या 0.03 फीसदी की नाममात्र बढ़त के साथ 37,650 के स्तर पर रिकॉर्ड किया गया. वहीं, निफ्टी 50 इंडेक्स भी 7.45 अंक की मामूली बढ़त के साथ 11,113 के स्तर पर कारोबार करते हुए नजर आया.
मंगलवार को अमेरिकी शेयर बाजारों पर दबाव नजर आया. डाव जोन्स 0.47 फीसदी तक टूटा, जबकि एसएंडपी 500 इंडेक्स ने 0.32 फीसदी तक की कमजोरी दर्ज की. नेस्डेक कंपोडिट ने 0.34 फीसदी की गिरावट के साथ सत्र का अंत किया.
इसे भी पढ़ें: सोना ₹40,000 पहुंचा, टाइटन और मुथूट के शेयरों पर होगा क्या असर?
बीएसई मिडकैप और स्मॉलकैप इंडेक्स ने आधा फीसदी तक की तेजी देखने को मिली. बीएसई यूटिलिटीज और हेल्थकेयर इंडेक्स ने तीन चौथाई फीसदी से अधिक की तेजी दिखाई. मेटल, वित्त, टेलिकॉम और कंज्यूमर ड्यूरेबल इंडेक्स ने सबसे अधिक कमजोरी दर्ज की.
बीएसई सेंसेक्स पर Tata Motors के शेयर 2.24 फीसदी की तेजी के साथ 123 रुपये के हो गए. Bajaj Auto के शेयर 1.44 फीसदी की बढ़त के साथ 2,806.10 रुपये तक पहुंचे. HCL Technologies, Tech Mahindra और Sun Pharma के शेयर क्रमश: 1.25 फीसदी, 0.96 फीसदी और 0.95 फीसदी चढ़े.
दूसरी तरफ, Tata Steel के शेयर 1.28 फीसदी की गिरावट के साथ 346.45 रुपये को हो गए. Maruti Suzuki के शेयर 0.87 फीसदी फिसल कर 6,222 रुपये तक लुढ़के. Hindustan Unilever, Kotak Mahindra Bank और HDFC Bank के शेयर क्रमश: 0.75 फीसदी, 0.69 फीसदी और 0.55 फीसदी टूटे.
मंगलवार को भी विदेशी पोर्टफोलियो निवेशकों (FPI) ने अपनी बिकवाली का रुख जारी रखा. बीते सत्र के दौरान उन्होंने भारतीय शेयर बाजार में नेट 923.94 करोड़ रुपये के शेयर बेचे. हालांकि, घरेलू संस्थागत निवेशकों (DII) ने शुद्ध रूप से 1162.65 करोड़ रुपये की खरीदारी की.
निफ्टी बॅंक 31033.50 283.55 0.92%
निफ्टी आइटी 15381.70 -7.05 -0.05%
निफ्टी 50 11931.55 59.45 0.50%
निफ्टी ऑटो 8232.65 41.75 0.51%
निफ्टी फ़ार्मा 7622.90 31.45 0.41%
Rudrabhishek Enterprises Ltd. 28.20 4.70 20.00
इलायची 13-Dec-2019 66.70 2.52 %
इलायची 15-Jan-2020 32.90 1.24 %
जस्ता 31-Dec-2019 1.15 0.6 %
जस्ता मिनी 31-Dec-2019 1.05 0.55 %
AUD/USD 0.6792 0.0009 0.13268 %
CNY/INR 10.239 -0.012 -0.117063 %
DXY Index 98.133 -0.029999 -0.03056 %
EUR/INR 79.1096 -0.000404 -5.11E-4 %